Elektrotehnički fakultet u Sarajevu

Računarstvo i informatika

Web tehnologije

Ak. god 2023/24

Projekat - Spirala 4

**Zadatak 1. [4B]**

Potrebno je ispraviti prethodnu spiralu tako da sada radi sa MySQL bazom podataka. Sve funkcionalnosti sa spirale 3 trebaju raditi na ovoj koristeći bazu podataka. Neka se baza zove **wt24**, username: **root**, password: **password** za pristup bazi. Tabele unutar baze se moraju kreirati koristeći *Sequelize* paket. Neophodno je da u bazi podataka postoje tabele *Korisnik*, *Nekretnina* i *Upit*. Možete dodati i neke druge tabele po potrebi. Kada budete implementirali ovaj zadatak pazite na normalizaciju tabela.

**Zadatak 2. [4B]**

Doradite funkcionalnosti prethodne spirale tako da klik na dugme “Detalji”, pored podataka o nazivu nekretnine, kvadraturi i cijeni, prikazuje i lokaciju i godinu izgradnje. Osim toga, klik na ovo dugme prikazuje i dugme “Otvori detalje”. Izgled i raspored dodatnih informacija kao i dugmeta “Otvori detalje” odredite sami. Dugme “Otvori detalje” otvara stranicu *detalji.html* i puni je podacima za nekretninu koja je trenutno izabrana.

Da biste implementirali ovaj zadatak, na serveru dodajte rutu:

* **Ruta**:/nekretnina/:id
  + **Metoda**: GET
  + **Opis rute**: vraća podatke o nekretnini čiji je id proslijeđen kao parametar rute. Ukoliko nekretnina sa datim id-em ne postoji, kao odgovor vratite {“greska”:”Nekretnina sa id-em ${id} ne postoji”}. Ako nekretnina postoji, tada vratite JSON čije se tijelo sastoji od podataka za datu nekretninu. Odgovor uvijek mora biti u JSON formatu.
  + **Odgovori**:
    - **Statusni kod**: 200
      * **Tijelo odgovora**: podaci za nekretninu čiji je id jednak *id* iz parametra rute
    - **Statusni kod**: 400
      * **Tijelo odgovora**: {“greska”:”Nekretnina sa id-em ${id} ne postoji”}

U modulu *PoziviAjax* dodajte metodu:

| function impl\_getNekretninaById(nekretnina\_id, fnCallback) {   } |
| --- |

U datoteci *spojiDetalje.js* uradite povezivanje modula sa HTML-om.

Obzirom da se detaljima sada pristupa putem klika na dugme, uklonite stavku “Detalji” iz menija.

**Zadatak 3. [2B]**

Na stranici *detalji.html* ispod posljednjeg upita dodajte input polje i dugme za potvrdu unosa. Ovime se omogućava trenutno loginovanom korisniku da postavi upit za trenutno izabranu nekretninu. Ukoliko korisnik nije loginovan, onda input polje i dugme ne postoje. Za implementaciju ovog zadatka koristite rutu *POST /upit*, koja je implementirana u sklopu prethodne spirale.

Iz modula *PoziviAjax* koristite metodu *impl\_postUpit*, koja je implementirana u sklopu prethodne spirale. Povezivanje modula sa HTML-om uradite u datoteci *spojiUpite.js*.

Pitanja vezana za projekat postavljajte na [Piazza forum](https://piazza.com/etf.unsa.ba/fall2023/ri31) folder spirala\_4.

Projekat nastavite raditi u repozitoriju koji ste napravili za prethodne spirale. Rok za rad na spirali je **21.01.2024. do 23:59 (ovo je krajnji rok, nema pomjeranja)**. Prethodnu spiralu postavite na *branch* **spirala3**. Aktuelnu spiralu radite na *branch*-u **master**.